CELEX: 62020TN0552
Language: lt
Date: 2020-09-02 00:00:00
Title: Byla T-552/20: 2020 m. rugsėjo 2 d. pareikštas ieškinys byloje MD / Komisija

2020 11 3   
            
            
               LT
            
            
               Europos Sąjungos oficialusis leidinys
            
            
               C 371/18
            
         
      2020 m. rugsėjo 2 d. pareikštas ieškinys byloje MD / Komisija
      
      (Byla T-552/20)
      (2020/C 371/21)
      Proceso kalba: italų
      
         Šalys
      
      
         Ieškovas: MD, atstovaujamas advokato A. Ricci
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti ginčijamą sprendimą,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ieškinys pareikštas dėl sprendimo nepaaukštinti ieškovo priskiriant jį prie AD14 lygio per 2019 m. paaukštinimo procedūrą (2019 m. lapkričio 14 d. Administracinis pranešimas Nr. 32-2019).
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas nepakankamu sprendimo atmesti jo skundą motyvavimu. Šiuo aspektu nurodoma:
                  
                              —
                           
                           
                              Sprendime atmesti skundą paskyrimų tarnyba nenurodė konkrečios su juo susijusios svarbios priežasties, kuria būtų galima pagrįsti sprendimą jo nepaaukštinti;
                           
                        
                              —
                           
                           
                              Nepateikta jokių motyvų dėl skunde nurodyto antrojo argumento (vienodo požiūrio principo pažeidimas atliekant lyginamąją analizę);
                           
                        
                              —
                           
                           
                              Pateikti nepakankami motyvai dėl skunde nurodyto trečiojo argumento (Pareigūnų tarnybos nuostatų 6 straipsnio 2 dalies pažeidimas).
                           
                        
            
                  2.
               
               
                  Antrasis ieškinio pagrindas grindžiamas Pareigūnų tarnybos nuostatų 45 straipsnio pažeidimu, nurodant, kad pareigūnų nuopelnai nebuvo tinkamai palyginti. Šiuo aspektu teigiama:
                  
                              —
                           
                           
                              Nagrinėjant ieškovo per referencinį laikotarpį vykdytų pareigų lygį padaryta akivaizdi vertinimo klaida, palyginti su ieškinyje nurodytų paaukštintų pareigūnų pareigomis;
                           
                        
                              —
                           
                           
                              Taikant kitų nei gimtoji kalbų vartojimo vykdant užduotis kriterijų padaryta akivaizdi vertinimo klaida, palyginti su pagal šį kriterijų vertinamais kitais ieškinyje nurodytais paaukštintais pareigūnais;
                           
                        
            
                  3.
               
               
                  Trečiasis ieškinio pagrindas grindžiamas diskriminacija dėl amžiaus, kiek tai susiję su kiekvieno paaukštinimo „nauda“. Šiuo aspektu tvirtinama:
                  
                              —
                           
                           
                              Sprendimas nepaaukštinti pagrįstas tuo, kad pats paaukštinimas finansiškai nenaudingas, nes ieškovas greit sulauks pensinio amžiaus;
                           
                        
                              —
                           
                           
                              Diskriminacija dėl amžiaus uždrausta, o tarp papildomų paaukštinimo kriterijų taikytas neteisėtas ekonominis kriterijus.
                           
                        
            
                  4.
               
               
                  Ketvirtasis ieškinio pagrindas grindžiamas Pareigūnų tarnybos nuostatų 6 straipsnio 2 dalies pažeidimu. Šiuo aspektu nurodoma:
                  
                              —
                           
                           
                              Nesilaikyta paaukštinimo vidurkio, taikytino AD14 lygiui penkerių metų pagrindu;
                           
                        
                              —
                           
                           
                              Su Pareigūnų tarnybos nuostatų 6 straipsnio 2 dalies laikymosi susijusi informacija nepateikta nei Komisijos personalui, nei ieškovui atsakant į jo skundą;
                           
                        
                              —
                           
                           
                              Institucijai atsakovei tenka pareiga pateikti įrodymus, atsižvelgiant į specifinį kontekstą.